Samlingsstund for barn

I sosiale medier

# Elementer i samlingsstunden

1. Presentasjon av deg og seerne
2. Introduksjon
3. Spørsmålsrunde med bevegelser
4. Velkommen-sang
5. Aktivitet (vi lager stjernebilder av marshmellows og tannpirkere og hører om planeter og stjerner)
6. Sang
7. Vi ser på stjernebilder
8. Konkurranse
9. Bønn
10. Eksperiment (vi lager rakett)
11. Bønn

# Mål for samlingene

* Barna skal få en opplevelse av å være sammen.
* De skal få synge, få tips om aktivitet, delta i lek.
* Barna lærer litt om stjernebilder og planeter og synger om Gud som skaper.

# Du trenger

* Noe å filme med.
* Lage stjernebilder: Fyrstikker og små marshmellows.
* Hvis du ønsker å lage samlingsstund med innslag av natt, krever dette en del foto. Ta kontakt med Karen Kilane, [kk827@kirken.no](mailto:kk827@kirken.no) hvis du ønsker å låne bilder.
* Eksperiment: Plastboks med «vippe-lokk», bakepulver og varmt/lunka vann.
* Sanger og bønner.

Manus til hele tolvte samlingsstund

I dokumentet er det lagt inn overskrifter for å holde oversikt – men samlingen «flyter» videre av seg selv.

# 1. Presentasjon

Velkommen til samlingsstund!

(Presenter dere med navn, alder og bosted)

Hva heter du?   
Å, det var mange fine navn!   
Du må gjerne få en voksen til å skrive en hilsen i kommentarfeltet under, så vet vi hvem som ser på.

# 2. Introduksjonsrunde om hvorfor vi har samlingsstund

I dag har vi nettopp våknet i teltet. Vi skal være litt her og vi skal også være med tilbake i tid – til i natt da vi så på stjernene.

# 3. Spørsmålsrunde med bevegelser

Vi stiller spørsmål, og så kan du svare ved å gjøre det vi sier.  
(Her improviserer Matilda en del, så spørsmålene her avviker noe fra sendingen).   
  
**Alle som liker å mate ender, klapp på magen.**

**Alle som synes det er fint å se på stjerner og planeter, lag stjerner med fingrene.   
Alle som er klar for å synge sangen vår, klapp på knærne.**

# 4. Velkommen-sang

*Velkommen alle musikanter,*

*musikanter som er klare nå.*

*Alle musikanter som kan takten slå!*

*Klapp i hendene! (klapp i hendene)*

*Klapp med tennene (Klapp med tennene)*

*Hvor er knærne? (Slå på knærne)*

*Hvor er tærne? (Slå på tærne)*

# 5. Aktivitet

Vil du være med oss og reise tilbake i tid.   
Vi skal reise tilbake til i natt.   
(Vi legger inn litt «trylle»-effekt.

Vi har med oss en gjest i dag: Pappa Frank Otto. Han elsker å se på stjerner og nå skal han fortelle oss litt om stjernebilder og planeter.

Vi har laget noe som du kan prøve å lage hjemme: Stjernebilder.   
  
Du trenger:   
- Tannpirkere og små marshmellows.   
Slik gjør du:   
- Finn bilder av stjernebilder og gjenskap dem med tannpirkere og marshmellows.

Vi snakker litt om det første lyspunktet som – på denne tiden av året - kommer opp på himmelen etter at sola går ned: Planeten Venus. Den er enkel for barna å kjenne igjen.   
  
Deretter prøver vi å finne stjernebildene vi lagde igjen på himmelen.   
(Dette er vanskelig å filme slik at både modellene og stjernene kommer fram. Vi løste det med greenscreen).

# 6. Sang

*Hvem har skapt alle blomstene, blomstene, blomstene?   
Hvem har skapt alle blomstene?  
Jo, Gud i himmelen.*

*Hvem har skapt alle stjernene, stjernen, stjernene?   
Hvem har skapt alle stjernene?  
Jo, Gud i himmelen.*

*Hvem har skapt hele himmelen, himmelen, himmelen?   
Hvem har skapt hele himmelen?  
Jo, Gud i himmelen.*

*Hvem har skapt både deg og meg, deg og meg, deg og meg?   
Hvem har skapt både deg og meg?  
Jo, Gud i himmelen.*Vi diktet litt om på versene slik at det passet i forhold til stjerner.

# 7. Samtale om stjerner og planeter

Frank Otto gir litt flere tips om det å se på stjerner:   
- Slukke alle lys  
- Stå opp midt på natta for å kunne se flest stjerner.   
  
Frank Otto forteller at stjerner egentlig er soler i andre solsystem.   
Det er soler og stjerner som lyser på himmelen. Månene lyser ikke selv, den reflekterer lys fra sola.

# 8. Bønn

Vi kunne ikke bære med oss glass til lystenning på turen.   
Vi ber sammen. Du gjentar:   
- Kjære Gud. Vi ber for alle barna som har begynt i barnehage og de som skal begynne på skolen.   
- Kjære Gud. Vi takker for at vi bor i et trygt land.   
- Kjære Gud. Vi ber for alle barna i resten av verden.

# 9. Eksperiment

Vi lager en rakett – slik som astronautene bruker når de skal reise til verdensrommet.   
Du trenger: En plastboks med «vippe-lokk», bakepulver og varmt/lunka vann.  
Slik gjør du: Ta to teskjeer med bakepulver i boksen. Hell på litt varmt eller lunka vann.   
Ta på lokket og rist godt. (Du kjenner at boksen begynner å bule litt når du rister.) Sett fra deg boksen med lokket ned mot bakken. Søk dekning!  
  
Det er viktig at voksne hjelper med eksperimentet. Og du må IKKE bruke mer enn to teskjeer med bakepulver!

# 9. Bønn

Dette er en hermebønn (se bevegelser i promoen)

Herre Jesus Kristus

Du står foran meg

Du er også bak meg

Du er på min høyre side

Du er på min venstre side

Du er over meg

Du er under meg  
Og du er glad i meg

# 